كملو غداهم و طلبات رجاء جهاد اخرجها وافق واخا هو كان بغا اقضي الغراض .. مي هي حرمات عليه قالت ليه حتال اليل .. بدلو حوايجهم كاجوال رجاء لبسات شورط جينز مع تيشورت اسود و سبرديلة بيضة و هزات شعرها كوت شوفال .. و جهاد لبس سروال كحل مع تيشورت ابيض و فوقو قاميجة جينز و سبرديلة كحلا .. خرجو مشاديين خدا اللوطو ركبو و بقاو كيدورو و ناشطين و طالقين الماسق و رجاء كتشطح بيديها و رجليها .. فينما اوقفو فشي سطوب كيبقاو الناس اتلفتو ليهم خاصة الدراري كيبقاو اشوفو فرجاء .. جهاد بان ليه لبلان و معجبوش الحال طلع الجاجة و هي عاودات هبطاتها عاود طلعها و هي تهبطها حمر فيها عاد جمعات اديها .. دازو لواحد الريسطو تعشاو عاد رجعو للاوطيل ..